cyanic-selkie/wikianc huggingface dataset:
குப்கல் பாறை செதுக்கல்கள்
வெளி இணைப்புகள்
பகுப்பு:பள்ளாரி மாவட்டம் பகுப்பு:கர்நாடகத் தொல்லியற்களங்கள் பகுப்பு:கர்நாடக வரலாறு பகுப்பு:Coordinates on Wikidata
ஆப்பலாச்சிக்கோலா பழங்குடி
ஆப்பலாச்சிக்கோலா பழங்குடி, கிறீக் இனக்குழுவினரோடு உறவுடையவர்களாக இருந்த ஒரு தொல்குடி அமெரிக்கப் பழங்குடி ஆகும். இவர்களைப் பல்லச்சக்கோலா எனவும் அழைப்பதுண்டு. அவர்கள் ஹிச்சித்தி மொழிக்கு இனமான முஸ்கோஜிய மொழிகளுள் ஒன்றைப் பேசினார்கள். இவர்கள் ஆப்பலாச்சிக்கோலா ஆற்றோரமாக வாழ்ந்தனர்.
1706 ஆம் ஆண்டளவில் சில ஆப்பலாச்சிக்கோலா மக்கள் ஆப்பலாச்சிக்கோலா ஆற்றுப் பகுதியில் இருந்து தென் கரோலினா குடியிருப்புக்கு அண்மையில் உள்ள சாவன்னா ஆற்றுப் பகுதிக்குச் சென்றனர். 1706 ஆம் ஆண்டில் எடுக்கப்பட்ட ஒரு கணக்கெடுப்பின்படி, சாவன்னா ஆற்றுப் பகுதி ஆப்பலாச்சிக்கோலாக்கள் 80 பேர் சாவன்னா ஆற்றிலிருந்து 20 மைல் தூரத்தில் உள்ள ஒரு ஊரில் குடியேறியிருந்தனர். ஜான் பார்ண்வெல் என்பவர் 1715 இல் கூடிய திருத்தமான கணக்கெடுப்பொன்றைச் செய்தார். இது சாவன்னா ஆற்று ஆப்பாலாச்சிக்கோலாக்கள் இரண்டு ஊர்களில் வாழ்ந்ததாகக் குறிப்பிடுகிறது. இவற்றில், 64 ஆண்கள், 71 பெண்கள், 42 சிறுவர்கள், 37 சிறுமிகள் உட்பட 214 பேர் வாழ்ந்ததாகத் தெரிகிறது.
1715 ஆம் ஆண்டின் யமாசிப் போரில் இவர்களும் தென் கரோலினா மீதான தாக்குதலில் பங்கேற்றனர். பின்னாளில் இப்போரில் தப்பியவர்கள், மீண்டும், சட்டகூச்சி ஆறு, ஃபிளிண்ட் ஆறு ஆகியவை சந்திக்கும் இடத்திற்கு அருகில், ஆப்பலாச்சிக்கோலா ஆற்றுப் பகுதிக்கு வந்தனர்.
1833 இலும், 1834 இலும் செய்துகொள்ளப்பட்ட இரண்டு இந்தியர் அகற்றல் சட்ட ஒப்பந்தக்களுக்கு அமைய இவர்கள் இன்றைய ஒக்லஹோமாவுக்கு இடம்பெயர்ந்தனர். ஆப்பலாச்சிக்கோலா ஆறு, புளோரிடாவில் உள்ள ஆப்பலாச்சிக்கோலா நகரம் என்பன இவர்களுடைய பெயரைத் தழுவி இடப்பட்ட பெயர்கள் ஆகும்.
பகுப்பு:அமெரிக்க இனக்குழுக்கள்
வாவுபலி
குழித்துறை வாவுபலி பொருள்காட்சி குழித்துறை நகராட்சி சார்பில் ஆடி மாத அமாவாசையையொட்டி குழித்துறை ஆற்றங்கரையோரம் உள்ள வி.எல்.சி. மைதானத்தில் ஆண்டு தோறும் நடைபெறும்.
வரலாறு
வாவுபலி பொருட்காட்சியானது 1926 ஆம் ஆண்டு துவங்கியிருக்கிறது. அந்தகாலத்தில் இறந்த முன்னோர்களுக்கு பலிகர்மம் நடத்துவதற்கு ஆடிமாதம் இறுதி அமாவாசை அன்று குழித்துறை ஆற்றின் இருபுறமும் மக்கள் கூடுவார்கள். இவ்வாறு கூடும் மக்களை கவரும் விதத்தில் ஆரம்பிக்கப்பட்டது தான் இந்த வாவுபலி பொருட்காட்சி.
குழித்துறை வாவுபலி பொருள்காட்சி ஆற்றின் கரையோரம் உள்ள குழித்துறை நகராட்சிக்கு சொந்தமான மைதானத்தில் 20 நாட்கள் வாவுபலி பொருட்காட்சி நடத்தப்படும். பொருள்காட்சியில் விவசாயிகள் தங்கள் விவசாய விளை பொருள்களை பொதுமக்களின் பார்வைக்கு வைப்பது வழக்கம். மேலும் தோட்டக்கலைத் துறை உள்ளிட்ட பல்வேறு துறைகள் சார்பில் கண்காட்சி நடத்தப்படுகிறது. இவை தவிர ராட்சத ராட்டினம், மேஜிக் உள்பட பல்வேறு பக்க காட்சிகள் உள்ளிட்ட பொழுதுபோக்கு அம்சங்கள் இங்கு இடம்பெறுகின்றன.
ஆதாரங்கள்
https://www.onlinekanyakumari.com/kuzhithurai-vavubali-exhibition-2019-vavubhali/
https://www.dinamalar.com/news_detail.asp?id=62404
https://www.maalaithendral.com/2015/04/kuzhithurai-vavubali-porutkatchi.html
https://www.dinamani.com/all-editions/edition-thirunelveli/kanyakumari/2018/jul/26/குழித்துறை-வாவுபலி-பொருள்காட்சி-நாளை-தொடக்கம்-2968004.html
பகுப்பு:கண்காட்சிகள் பகுப்பு:நிகழ்வுகள் பகுப்பு:தமிழர் சடங்குகள் பகுப்பு:கன்னியாகுமரி மாவட்டம்
விசலூர் வாசுகீசுவரமுடைய மகாதேவர் கோவில்
கி.பி. 9 ஆம் நூற்றாண்டின் பிற்பகுதியில் கட்டப்பட்ட இக்கோவில் கருவறை, அர்த்தமண்டபம் ஆகிய அங்கங்களுடன் எழுப்பப்பட்ட கற்றளியாகும் இந்தக் கற்றளி ஏகதள நாகர விமானம் வகையைச் சேர்ந்ததாகும். பிற்காலத்தில் இக்கோவில் பலகால கட்டங்களில் பல்வேறு இணைப்புகளுடன் விரிவாக்கம்பெற்றுள்ளது. இக்கோவில் இந்தியத் தொல்லியல் அளவீட்டுத் துறையின் பராமரிப்பில் உள்ளது.
அமைவிடம்
இவ்வூர் அன்னவாசலிலிலிருந்து 10.2 கி.மீ. தொலைவிலும், சித்தன்னவாசலிலிருந்து 14.9 கி.மீ. தொலைவிலும், புதுக்கோட்டையிலிருந்து 18.8 கி.மீ தொலைவிலும், நார்த்தாமலையிலிருந்து 20.5 கி.மீ. தொலைவிலும், கொடும்பாளூரிலிருந்து 28.3 கி.மீ. தொலைவிலும், குன்னாண்டார் கோவிலிலிருந்து 46.7 கி.மீ தொலைவிலும், திருச்சிராப்பள்ளியிலிருந்து 58.4 கி.மீ தொலைவிலும் அமைந்துள்ளது. இவ்வூரின் புவியமைவிடம் 10° 22' 46.7868 N அட்சரேகை 78° 49' 15.0492 E தீர்க்க ரேகை ஆகும். கடல் மட்டத்திலிருந்து இவ்வூர் 112 மீ. உயரத்தில் உள்ளது. 2011 ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின்படி இவ்வூரின் மக்கள்தொகை 949 (ஆண்கள் 475; பெண்கள் 474) ஆகும்.
கோவில் அமைப்பு
கிழக்கு நோக்கி அமைந்த ஏகதள நாகர விமானம் கொண்ட கற்றளி. கருவறையில் மூலவர் வாகீசுவரமுடைய மகாதேவர் என்னும் மார்க்கபந்தீசுவரர் அருள்பலிக்கிறார். கருவறைக்கு எதிரே நேர்கோட்டில் பலிபீடம், கொடிமரம், ஆகியன நிறுவப்பட்டுள்ளன. நுழைவாயிலில் இரண்டு நிலை இராஜகோபுரம் அமைந்துள்ளது. கற்றளியைச் சுற்றி சுற்று மதிலும் நுழைவு தோரண வளைவும் அமைந்துள்ளன. தோரண வாயில் புருவத்தில் சிவன், பார்வதி, முருகன் ஆகியோரின் சுதைச் சிற்பம் இடம் பெற்றுள்ளது.
கருவறை விமானம் உபானம், ஜகதி, திரிபட்டைக் குமுதம், மேலும் கீழும் கம்புகள் தழுவிய கண்டம், பட்டிகை ஆகிய உறுப்புகளுடன் கூடிய அதிட்டானம் பாதபந்த வகையைச் சேர்ந்ததாகும். இவற்றில் எவ்வித அழகணிகளும் காணப்படவில்லை. அதிட்டனத்திற்கு மேலே அமைந்துள்ள சுவர்கள் நான்கு அரைத்தூண்களைக் கொண்டு மூன்று பத்திகளாகப் பிரிக்கப்பட்டுள்ளன. பிற்காலத்தில் தென்புறச் சுவரின் சாலைப் பத்தியில் அரைத்தூண்களின் அணைப்பில் அகழப்பட்ட கோட்டத்தில் தட்சிணாமூர்த்தி சிலை நிறுவப்பட்டுள்ளது.
அரைத்தூண்களுக்கு மேலே அமைந்துள்ள விரிகோணப் போதிகைகள் உத்திரம் தாங்குகின்றன. பிரஸ்தர உறுப்புகளாக வாஜனமும் அதற்குமேல் வலபியும் அமைந்துள்ளன. வாலபியில் பூத கண வரிசை இடம்பெறவில்லை. இதற்கு மேலே கூரை அமைந்துள்ளது. கூரை முன்னிழுப்புப் பெற்று கபோதமாக நீட்சி பெற்றுள்ளது. கபோதத்தில் கூடுகள் இடம்பெற்றுள்ளன. கருவறையின் கூரைக்கு மேலே பூமிதேசம் இடம்பெற்றுள்ளது. பூமிதேசத்தில் யாளி வரி காட்டப்பட்டுள்ளது. நான்கு புற மூலைகளிலும் வெளிப்புறம் பார்த்தவாறு நின்ற நிலையில் நான்கு நந்திகளின் உருவங்கள் செதுக்கப்பட்டுள்ளன.
விசலூர் வாகீசுவரமுடைய மகாதேவர் கோவில் கருவறையின் மீது அமைந்த விமானம் ஏகதள நாகர விமானம் ஆகும். ஏகதள விமானம் ஒரு நிலையைக் கொண்டிருக்கும். விமானத்தின் சிகரம், கிரீவம், தூபி ஆகியன சதுர வடிவில் அமைக்கப்பட்டிருந்தால் அது நாகர விமான வகையைச் சேர்ந்தது ஆகும். சதுர வடிவுடன் கூடிய கிரீவத்தின் நாற்புறமும் கிரீவ கோட்டங்கள் அமைந்துள்ளன. கிரீவ கோட்டங்களில் கிழக்கில் சுப்பிரமணியர், தெற்கில் தட்சிணாமூர்த்தி, மேற்கில் விஷ்ணு, வடக்கில் பிரம்மன் ஆகிய தெய்வங்களுக்கான திருமேனிகள் கட்டப்பட்டுள்ளன. கிரீவக் கோட்டத்தின் மேல் உள்ள மகாநாசிகைகள் வெறுமையாக உள்ளன. நாகர சிகரத்திற்கு மேல் மகா பத்மவரி என்ற அமைப்பு விரிந்த தாமரை மலர் போன்று காட்டப்பட்டுள்ளது. இதனை அடுத்து நான்முக தூபி காட்டப்பட்டுள்ளது.
கருவறையை ஒட்டி முகமண்டபம் அமைந்துள்ளது. கருவறையைப் போன்றே முகமண்டபத்தின் வெளிப்புறச் சுவர்கள் மூன்று பத்திகளுடன் அமைக்கப்பட்டுள்ளன. தேவ கோட்டங்கள் அகழப்படவில்லை. பிற்கால இணைப்பாக மகாமண்டபம் கட்டமைக்கப்பட்டுள்ளது. மகாமண்டபத்தின் கிழக்கு, வடக்கு மற்றும் தெற்கு சுவர்களில் நுழைவாயில்கள் அமைக்கப்பட்டுள்ளன., மகாமண்டபத்தின் சுவர்கள் அலங்கரிப்பின்றி வெறுமையாக காணப்படுகின்றன. சிவன் குடும்பத்தைச் சேர்ந்த எட்டு தெய்வங்கள் வீற்றிருக்கும் வகையில் சூரியன், விநாயகர், கார்த்திகேயர், சப்த மாத்ரிகைகள், சந்திரா, சண்டிகேஸ்வரர், சேட்டை (மூதேவி) மற்றும் நந்தி அல்லது பைரவர் ஆகிய அட்ட-பரிவார உப சன்னிதிகளுடன் இந்தக் கோவில் அமைந்துள்ளது.
வரலாறு
விசலூர் வாகீசுவரமுடைய மகாதேவர் கோவில் விஜயாலய சோழனின் (கி.பி. 848-871) ஆட்சிக்காலமான கி.பி. 9 ஆம் நூற்றண்டில் கட்டப்பட்டதாக எஸ் ஆர் பாலசுப்ரமணியம் குறிப்பிட்டுள்ளார். முதலாம் பராந்தக சோழனால் கட்டமைக்கப்பட்டதென்று தமிழ் இணையக் கழகம் குறிப்பிட்டுள்ளது.
கோவில் திறந்திருக்கும் நேரம்
இக்கோவில் காலை 08.00 மணி முதல் 17.00 மணி வரை திறந்து இருக்கும்.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சோழர்கள் கட்டிய சிவன் கோயில்கள் பகுப்பு:சோழர் கட்டிடக்கலை
இரமேஷ் சந்திர லகோதி
இரமேஷ் சந்திர லகோதி (Ramesh Chandra Lahoti)(1 நவம்பர் 1940 - 23 மார்ச் 2022) இந்தியாவின் 35வது தலைமை நீதிபதி ஆவார். இவர் 1 சூன் 2004 முதல் நவம்பர் 1, 2005 வரை பணியாற்றினார்.
கல்வி
லகோதி 1960-ல் மத்தியப் பிரதேச மாநிலத்தில்குணா மாவட்டத்தில் வழக்கறிஞர் குழுவில் சேர்ந்து 1962-ல் வழக்கறிஞராக பணியினைத் தொடர்ந்தார். ஏப்ரல் 1977-ல், இவர் மாநில உயர் நீதித்துறை சேவைக்கு நேரடியாகத் தேர்ந்தெடுக்கப்பட்டு மாவட்ட மற்றும் அமர்வு நீதிபதியாக நியமிக்கப்பட்டார். ஒரு வருடம் மாவட்ட மற்றும் அமர்வு நீதிபதியாக பணியாற்றிய பிறகு, மே 1978-ல் தனது பணியினை ராஜினாமா செய்துவிட்டு, உயர்நீதிமன்ற வழக்கறிஞராகப் பணியினைத் தொடர்ந்தார். மே, 3 1988-ல் மத்தியப் பிரதேச உயர் நீதிமன்றத்தின் கூடுதல் நீதிபதியாக இவர் நியமிக்கப்பட்டார். ஆகத்து 4, 1989-ல் நிரந்தர நீதிபதியாக நியமிக்கப்பட்டார். லகோதி 1994 பிப்ரவரி 7 அன்று டெல்லி உயர் நீதிமன்றத்திற்கு மாற்றப்பட்டார். இவர் 9 திசம்பர் 1998 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். சுமார் 17 மாதங்கள் இப்பதவியிலிருந்த லகோதி தனது 65ஆவது வயதில் ஓய்வு பெற்றார்.
சாதனைகள்
நீதிபதி லகோதி ஓர் பிரபலமான நீதிபதியாவார். சமீபத்திய ஆண்டுகளில் தலைமை நீதிபதியாக நீண்ட காலம் பணியாற்றியவராக அறியப்படுகின்றார்.
நவம்பர் 2004-ல், தலைமை நீதிபதி லகோதி, இந்தியாவில் நீதித்துறை 'தூய்மையானது' என்று அறிவித்ததன் மூலம், நீதித்துறைக்குள் அதிகரித்து வரும் ஊழல் குறித்து கவலை தெரிவித்த இவரது முன்னோடிகளில் பலரை முறியடித்தார். குறிப்பாக நாடு முழுவதும் உள்ள தவறான நீதிபதிகள் பற்றி ஊடகங்களில் அடிக்கடி அம்பலப்படுத்தப்பட்டதன் வெளிச்சத்தில் இது ஒரு வியக்கத்தக்க அறிக்கையாக இருந்தது.
மக்கள்தொகை கட்டுப்பாடு
இரண்டு குழந்தைகளுக்கு மேல் உள்ளவர்களை உள்ளாட்சித் தேர்தலில் போட்டியிட அனுமதிக்காத அரியானா சட்டத்தை நீதிபதி லகோதி உறுதி செய்தார். தனியுரிமை மற்றும் மதத்திற்கான உரிமை அடிப்படையிலான வாதங்களை இவர் நிராகரித்தார்.
புலம்பெயர்ந்தோர்
இவர் அசாமுக்குப் புலம்பெயர்ந்தோர் மீதான சட்டவிரோத குடியேற்றவாசிகள் (தீர்ப்பாயங்கள் மூலம் தீர்மானித்தல்) சட்டத்தை ரத்து செய்தார்.
ஓய்வுக்குப் பிந்தைய நடவடிக்கைகள்
லகோதி இந்தியப் பன்னாட்டு மாதிரி ஐக்கிய நாடுகள் சபையின் ஆலோசனைக் குழுவில் இருந்தார். நீதிபதி லகோதி, மானவ் ரச்னா பல்கலைக்கழகத்தின் சட்டத் துறையின் ஆலோசனைக் குழுவின் தலைவராகவும் இருந்தார்.
மேற்கோள்கள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:ராஜஸ்தான் அரசியல்வாதிகள் பகுப்பு:இந்தியத் தலைமை நீதிபதிகள் பகுப்பு:2022 இறப்புகள் பகுப்பு:1940 பிறப்புகள்
சவுத்ரி முயீன்-உதின்
சவுத்ரி ஐரோப்பாவின் இஸ்லாமிய மன்றத்தின் நிறுவனர் ஆவார். இது ஒரு தீவிரவாத அமைப்பாக கருதப்படுகிறது. மேலும் இவர் முஸ்லீம் எய்ட் என்பதின் அறங்காவலர் மற்றும் முன்னாள் தலைவர் ஆவார்.
சர்வதேச குற்றவியல் தீர்ப்பாயத்தை (வங்காளதேசத்தில் இருந்து முதல் நபர் ) உருவாக்குவதற்கு நீண்ட காலத்திற்கு முன்பே இவர் போர்க்குற்றவாளி என்று குற்றம் சாட்டப்பட்டார். 1972 ஆம் ஆண்டில், த நியூயார்க் டைம்ஸ் இவர் மறைமுகமாக இயங்கும் தீவிரவாத நோக்கம் கொண்ட முஸ்லிம் அமைப்புகளின் தலைவராக கருதப்பட்டதாக கூறியது. 1995 இல், டேவிட் பெர்க்மேன் தயாரித்த ஒரு ஆவணப்படம், பிரிட்டிஷ் தொலைக்காட்சி சேனலான சேனல் 4 இல் வெளியானது. அது 1971 வங்களாதேச இனப்படுகொலை பற்றியது ஆகும். அந்த ஆவணப் படத்தில் இவர்  அந்த படுகொலையில் ஈடுபட்டதாகக் குறிப்பிடப்பட்டுள்ளது.
தொழில்
1971 ஆம் ஆண்டில், மியூன்- உதின் டெய்லி புர்போடேஷில் ஒரு பத்திரிகையாளராக பனியில் சேர்ந்தார். 1972 ஆம் ஆண்டில் 1972 ஆம் ஆண்டில், த நியூயார்க் டைம்ஸ் இவர் மறைமுகமாக இயங்கும் தீவிரவாத நோக்கம் கொண்ட முஸ்லிம் அமைப்புகளின் தலைவராக கருதப்பட்டதாக கூறியது. 1971 இல் சுதந்திரம் பெற்ற சிறிது நேரத்திலேயே அவர் வங்களாதேசத்தினை விட்டு வெளியேறினார். இந்தியா, நேபாளம் மற்றும் பாக்கித்தான் வழியாக ஐக்கிய இராச்சியத்திற்குச் சென்றார் ஐக்கிய இராச்சியத்தில் அவர் ஒரு புதிய வாழ்க்கையை உருவாக்க முடிந்தது.
இலண்டனின் தேசிய சுகாதார சேவையில் (என்.எச்.எஸ்) முஸ்லீம் ஆன்மீக பராமரிப்பு ஏற்பாட்டின் இயக்குநராகவும், ஹெல்த்கேர் சாப்ளேன்சி (எம்.எஃப்.ஜி.எச்.சி) க்கான மல்டி ஃபெய்த் குழுமத்தின் உறுப்பினராகவும், முஸ்லீம் எய்ட் அறங்காவலராகவும் மியூன்-உதின் இருந்தார். தற்போது அவர் இங்கிலாந்தின் குடிமகனாக உள்ளார்.
போர்குற்ற விசாரணை
1995 ஆம் ஆண்டில் டேவிட் பெர்க்மேன் என்பவர் எழுதி, இயக்கிய போர் குற்றங்கள் கோப்பு என்ற ஆவணப்படம் பிரிட்டிஷ் தொலைக்காட்சி சேனலான சேனல் 4 இல் 1971 வங்காளதேச இனப்படுகொலை பற்றி ஒளிபரப்பப்பட்டது. இந்த ஆவணப் படத்தில் 1971 வங்காளதேச விடுதலைப் போரின்போது அல்-பாதர் என்ற பாகிஸ்தான் சார்பு துணை ராணுவப் படையில் இவர் உறுப்பினராக இருந்ததாகவும், போர்க்குற்றங்களில் ஈடுபட்டதாகவும் மியூன்-உதின் மீது குற்றம் சாட்டப்பட்டது.
குறிப்புகள்
பகுப்பு:வாழும் நபர்கள் பகுப்பு:1948 பிறப்புகள்
தேசிய பாதுகாப்புக் கல்லூரி (இந்தியா)
புது தில்லி இல் அமைந்துள்ள தேசிய பாதுகாப்பு கல்லூரி, இந்திய இராணுவத்தின் பாதுகாப்புப் படை அதிகாரிகள் மற்றும் இந்திய ஆட்சிப் பணி அதிகாரிகளுக்கு மூலோபாய பயிற்சினை வழங்கும் மிக உயர்ந்த நிறுவனம் ஆகும்.ஒவ்வொரு ஆண்டும், இரண்டு நட்சத்திர தர வரிசையில் உள்ள இராணுவ அதிகாரிகள், இந்திய அரசின் இணைச் செயலாளர் தகுதியில் இந்திய ஆட்சிப் பணி அதிகாரிகள் மற்றும் ஐக்கிய அமெரிக்க நாடு, ஐக்கிய இராச்சியம், கனடா, பிரான்ஸ், ஜெர்மனி, ஆஸ்திரேலியா, வியட்நாம், இலங்கை, நேபாளம், ஐக்கிய அரபு அமீரகம் போன்ற நட்பு வெளிநாடுகளில் இருந்து சுமார் 25 அதிகாரிகள் இக்கல்லூரியின் பாடத்திட்டத்தில் கலந்து கொள்கிறார்கள்.
இந்த கல்லூரி தேசிய மற்றும் சர்வதேச பாதுகாப்பு விஷயங்களில் இந்திய அரசுக்கு மூலோபாய தலைமையை வழங்குகிறது, மேலும் பாதுகாப்பு விசயங்களில் ஒரு சிந்தனைக் குழுவாகவும் செயல்படுகிறது மற்றும் இந்திய பாதுகாப்பு கண்ணோட்டத்தை வடிவமைப்பதில் மிக முக்கியமான நிலையை வகிக்கிறது.
வரலாறு
1947-ஆம் ஆண்டில் இந்திய விடுதலைக்கு முன்னர், இந்திய இராணுவம், இந்திய கடற்படை மற்றும் இந்திய விமானப்படையின் மூத்த அதிகாரிகள் முக்கியமான கட்டளைகளுக்கு நியமிக்கப்படுவதற்கு முன்பு ஐக்கிய இராச்சியத்தில் உள்ள இம்பீரியல் பாதுகாப்பு கல்லூரி வழங்கும் பயிற்சி வகுப்பில் கலந்து கொண்டனர். 27 ஏப்ரல் 1960 அன்று துவக்கப்பட்ட இக்கல்லுரியின் முதல் கட்டளை அதிகாரியாக, லெப்டினன்ட் ஜெனரல் கன்வர் பகதூர் சிங் நியமிக்கப்பட்டார்.
கல்லூரியின் கட்டளை அதிகாரி
கல்வியாளர்கள் மற்றும் நிர்வாகம் உட்பட கல்லூரியின் அனைத்து செயல்பாடுகளுக்கும் ஒட்டுமொத்த பொறுப்பாளராக இருக்கும் கமாண்டன்ட் எனும் கட்டளை அதிகாரியின் தலைமையில் இக்கல்லூரி செயல்படுகிறது. ஒவ்வொரு தளபதியின் பதவிக்காலம் 2 ஆண்டுகள் ஆகும். இதன் கட்டளை அதிகாரி இந்திய இராணுவம், இந்தியக் கடற்படை மற்றும் இந்திய விமானப்படை இடையே சுழலும்.
பாடநெறி
இது ஒவ்வொரு ஆண்டும் 47 வார தேசிய பாதுகாப்பு மற்றும் மூலோபாய ஆய்வு படிப்பை நடத்துகிறது, இது ஒவ்வொரு ஆண்டும் ஜனவரி முதல் வாரத்தில் தொடங்கி டிசம்பர் முதல் வாரத்தில் முடிகிறது. முழு பாடமும் இரண்டு பருவமாக, ஆறு பாடங்களாகப் பிரிக்கப்பட்டுள்ளது. இந்த பாடநெறி இந்திய மாநிலங்கள் மற்றும் வெளிநாடுகளுக்குச் செல்வதற்கான விரிவான பயணத்தையும் உள்ளடக்கியது, இங்கு பாடநெறி உறுப்பினர்கள், மாநிலத் தலைவர்களையும் முக்கியமான முடிவெடுப்பவர்களையும் சந்தித்து மாநிலத்தின் / நாட்டின் அரசியல், சமூக மற்றும் மூலோபாய நிலப்பரப்பைப் புரிந்துகொள்கிறார்கள்.
ஆய்வு முறை
ஒவ்வொரு ஆய்வின் போதும், பாடநெறி ஒருங்கிணைந்த ஏழு பகுப்பாய்வுக் குழுக்களாகப் (Integrated Analysis Groups (IAG) பிரிக்கப்பட்டுள்ளது. ஒவ்வொரு பகுப்பாய்வுக் குழுவிலும் 13-14 உறுப்பினர்கள் (4–5 ராணுவ அதிகாரிகள், 1 கடற்படை அதிகாரி, 1-2 விமானப்படை அதிகாரிகள், 3–4 இஆப / இகாப / இந்திய வெளியுறவுப் பணி அதிகாரிகள் மற்றும் 4–5 வெளிநாட்டு இராணுவ அதிகாரிகள்) உள்ளனர். சிக்கல்கள், கலந்துரையாடல்கள், ஆவணங்கள் தயாரித்தல் மற்றும் விளக்கக்காட்சிகளை பகுப்பாய்வு செய்வதற்கான நோக்கத்திற்காக ஒவ்வொரு பகுப்பாய்வுக் குழுவும் ஒருங்கிணைந்து செயல்படுகிறது.  2006-ஆம் ஆண்டு முதல் பாதுகாப்பு மற்றும் மூலோபாய ஆய்வுகள் எம்.பில்., பட்டம் வழங்குவதற்காக இக்கல்லூரியானது சென்னைப் பல்கலைக்கழகத்துடன் இணைக்கப்பட்டுள்ளது.
ஆசிரியர்கள்
தேசிய பாதுகாப்பு கல்லூரியின் பீடம் ராணுவம், கடற்படை, விமானப்படை மற்றும் குடிமைச் சேவைகளிலிருந்து பெறப்படுகிறது. வழக்கமாக 7 ஆசிரிய உறுப்பினர்கள் ( இராணுவம் – 3, கடற்படை – 1,  விமானப்படை – 1,  ஐ.ஏ.எஸ் – 1 மற்றும் இ வெ ப – 1) கொண்டது. இந்த 7 வழக்கமான பீடங்களைத் தவிர, கல்லூரியில் விரிவுரைகளை வழங்க தலைசிறந்த பல்துறை சிந்தனையாளர்கள், பல்வேறு நாடுகளின் தூதர்கள், வணிகத் தலைவர்கள், இந்தியா மற்றும் நட்பு நாடுகளைச் சேர்ந்த அமைச்சர்கள், நட்பு நாடுகளின் பாதுகாப்புத் தலைவர்கள் ஆகியோரை இக்கல்லூரி தவறாமல் அழைக்கிறது.
வெளி இணைப்புகள்
பகுப்பு:இந்திய படைத்துறை பகுப்பு:இந்தியாவில் இராணுவப் பயிற்சிக் கழகங்கள்
பல்கேரியா மற்றும் செர்பியா மீதான மங்கோலியப் படையெடுப்பு
பல்கேரியா மற்றும் செர்பியா மீதான மங்கோலியப் படையெடுப்பு 1240ஆம் ஆண்டின் வசந்த காலத்தில் நடைபெற்றறது. மங்கோலியர்களின் ஐரோப்பிய படையெடுப்பின் போது படு கான் மற்றும் கதான் தலைமையிலான மங்கோலிய தியூமன்கள் செர்பியா மற்றும் பல்கேரியா மீது படையெடுத்தன. மொகி யுத்தத்தில் அங்கேரியர்களை தோற்கடித்த பிறகு, குரோவாசியா, டால்மேசியா மற்றும் போஸ்னியா ஆகிய அங்கேரிய பகுதிகளுக்கு அழிவுகளை ஏற்படுத்திய பிறகு இந்த படையெடுப்பை அவர்கள் நடத்தினர்.
ஆரம்பத்தில் கதானின் துருப்புக்கள் அத்ரியாடிக் கடலின் பக்கவாட்டில் தெற்கு நோக்கி செர்பிய நிலப்பகுதிக்குள் நுழைந்தன. பிறகு கிழக்கு நோக்கி திரும்பி நாட்டின் நடுப்பகுதியை கடந்தன. சென்ற வழியில் அவர்கள் சூறையாடலை தொடர்ந்தனர். பல்கேரியாவை அடைந்தனர். அங்கு படுவின் தலைமையிலான எஞ்சிய இராணுவத்துடன் இணைந்தனர். பல்கேரிய மீதான படையெடுப்பானது பெரும்பாலும் வடக்குப் பகுதியிலேயே நடந்திருக்க வேண்டும். தொல்பொருள் ஆய்வின் படி இக்காலகட்டத்தில் அழிவு ஏற்பட்டதற்கான ஆதாரங்கள் கிடைக்கின்றன. எனினும் மங்கோலியர்கள் பல்கேரியாவுக்கு தெற்கில் இருந்த இலத்தீன் பேரரசு மீது தாக்குதல் நடத்த பல்கேரியாவை கடந்தனர். பிறகு முழுவதுமாக பின்வாங்கினர். மங்கோலியர்களுக்கு திறை செலுத்த பல்கேரியா கட்டாயப்படுத்தப்பட்டது. பிற்காலத்தில் இந்நிலையே தொடர்ந்தது.
மால்திய மொழி
மேற்கோள்கள்
பகுப்பு:செமித்திய மொழிகள்
நானும் ஒரு பெண்
நானும் ஒரு பெண் 1963 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.
இப்படத்தில் இடம் பெற்ற கவிஞர் கண்ணதாசன் எழுதிய “கண்ணா கருமை நிறக்கண்ணா... பாடல் பெரிதும் புகழடைந்தது.
மேற்கோள்கள்
பகுப்பு:1963 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சி. ஆர். விஜயகுமாரி நடித்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:எம். ஆர். ராதா நடித்த திரைப்படங்கள்
புதூர்
புதூர் என்ற பெயரில் உள்ள கட்டுரைகள்.
ரவுலா மொழி
ரவுலா மொழி தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாள 27,413 பேர்களால் பேசப்படுகிறது. இது அதியா, அதியன், யொருபா, யெரவா, பஞ்சிரி யெரவா, இரியவுலா போன்ற பெயர்களிலும் அழைக்கப்படுவது உண்டு. அதியா, பனி யெரவா, பஞ்சிரி யெரவா என்பன கிளை மொழிகள். அதியா, யெரவா வகைகளுக்கு இடையிலான சொல்லொற்றுமை 83%-98% வரையாகும். பேச்சுக் கன்னடம், படகு, மலையாளம் என்பவற்றுடனும் குறிப்பிடத்தக்க சொல்லொற்றுமையை இம்மொழி கொண்டுள்ளது.
இவற்றையும் பார்க்கவும்
பகுப்பு:திராவிட மொழிகள்
தாரிக் அசீசு
தாரிக் அசீசு (Tareq Aziz, பிறப்பு: செப்டம்பர் 4 1983), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
சக்கரக்கோட்டை தர்மமுனீஸ்வரர் கோயில்
சக்கரக்கோட்டை தர்மமுனீஸ்வரர் கோயில் தமிழ்நாட்டில் இராமநாதபுரம் மாவட்டம், சக்கரக்கோட்டை என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் தர்ம முனீஸ்வரர், சேதுமாகாளி சன்னதிகளும், பொன்னாத்தாள், விநாயகர், முருகன், ஆதிமுனீஸ்வரர், கண்ணன், கருப்பணசாமி, நவக்கிரகம் உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டாம் அட்கின்சன்
டாம் அட்கின்சன் (Tom Atkinson , பிறப்பு: 1930, இறப்பு: 1990), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 64 முதல்தர துடுப்பாட்டப் போட்டிகளில் கலந்து கொண்டுள்ளார். 1956- 1960 ல், முதல்தர துடுப்பாட்டப் போட்டிகளில் பங்குகொண்டார்.
ஏசியா பிரவுன் பொவெரி
ABB என்பது ஏசியா பிரவுன் பொவெரி  என்ற சுவிஸ்-சுவீடிய பன்னாட்டு கூட்டுநிறுவனத்தின் சுருக்கப்பெயராகும், சுவிச்சர்லாந்தின் ஜுரிக்கைத் தலைமையிடமாகக் கொண்டு இயங்கிவரும் இந்நிறுவனம் முக்கியமாய் ஆற்றல் மற்றும் தன்னியக்கமாக்கல் தொழில்நுட்பப் பகுதிகளில் இயங்கிவருகிறது.
டாம் அட்கின்சன்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1930 பிறப்புகள் பகுப்பு:1990 இறப்புகள் பகுப்பு:கம்பர்லாந்து துடுப்பாட்டக்காரர்கள்
ஏசியா பிரவுன் பொவெரி
ABB என்பது மிகப்பெரிய பொறியியல் நிறுவனங்களில் ஒன்றாகும், மேலும் உலகத்தின் மிகப்பெரிய குழும நிறுவனங்களில் இதுவும் ஒன்றாகும். ABB, 100 நாடுகளில் ஏறக்குறைய 117,000 பணியாளர்களைக் கொண்டு (2009) இயங்கி வருகிறது.
ஜுரிக்கில் சிக்ஸ் சுவிஸ் பங்குசந்தை, சுவீடனில் ஸ்டாக்ஹோம் பங்கு சந்தை, அமெரிக்காவில் நியூயார்க் பங்குசந்தை போன்றவற்றில் ABB வர்த்தகத் தொடர்பு வைத்துள்ளது.
பிரிவுகள்
ABB என்பது உலகின் மிகப்பெரிய மின்சாரக் கட்டமைப்பாளராகும், மேலும் ஆற்றல் மற்றும் தன்னியக்கமாக்கல் தொழில்நுட்பத்தை அதன் அடிப்படைத் தொழிலாகக் கொண்டு பல துறைகளில் இயங்கி வருகிறது.
ஆற்றல் உற்பத்திகள்
மின்மாற்றிகளுக்கான நெட்வொர்க், ஆள்கியர், மின் சுற்றுத் தகாப்பான்கள், கம்பிகள், டிஜிட்டல் பாதுகாப்புடைய உணர்த்திகள் போன்ற அதிக மின்னழுத்தம் மற்றும் மிதமான மின்னழுத்தமுடைய கருவிகள் போன்றவற்றை அதன் பிரிவுகளில் ABB உற்பத்தி செய்கிறது. ஆற்றல் உற்பத்திகளானது, மின்சாரத்தை செலுத்துவதையும், பங்களிப்பதையும் அடிப்படைக் கூறுகளாகக் கொண்டுள்ளன. பராமரிப்பு சேவைகளையும் இது அளிக்கிறது. இப்பிரிவானது மூன்று தொழில் அலகுகளாக பிரிக்கப்படுகின்றன - உயர் மின்னழுத்த தயாரிப்புகள், மிதமான மின்னழுத்த தயாரிப்புகள் மற்றும் மின்மாற்றிகள் ஆகியவனவாகும்.
ஆற்றல் அமைப்புகள்
ஆற்றல் அமைப்புகளானது, டர்ன்கீ அமைப்புகள், ஆற்றல் ஒலிபரப்பு மற்றும் பங்களிப்பு மின் கட்டமைப்புகளுக்கான சேவைகள், மற்றும் மின் உற்பத்தி நிலையங்களுக்கான சேவைகள் ஆகியவற்றை வழங்குகின்றன. துணை மின்நிலையங்கள் மற்றும் துணை மின்நிலைய தன்னியக்கமாக்கல் அமைப்புகள் போன்றவை இதன் அடிப்படைத் துறைகளாகும். பிலெக்சிபில் அல்டெர்னேட்டிங் கரண்ட் டிரான்ஸ்மிசன் சிஸ்டம்ஸ் (FACTS), ஹை-வோல்டேஜ் டைரக்ட் கரன்ட் (HVDC) அமைப்புகள் மற்றும் நெட்வொர்க் நிர்வாக அமைப்புகள் போன்றவை இதன் கூடுதலான சிறப்புக்கூறுகளாகும். ஆற்றல் உற்பத்தியில், ஆற்றல் அமைப்புகளானது மின் உற்பத்தி நிலையங்களின் அளவுக்கருவி மயமாக்கல், கட்டுப்பாடு மற்றும் மின்னூட்டம் ஆகியவற்றை இது வழங்குகிறது. இப்பிரிவானது நான்கு தொழில் அலகுகளாக பிரிக்கப்படுகின்றன - மின்கட்டமைப்பு அமைப்புகள், துணை மின்நிலையங்கள், நெட்வொர்க் நிர்வாகம் மற்றும் ஆற்றல் உற்பத்தி ஆகியவனவாகும்.
ரோபோவியல்
ABB, தொழில்துறை சார்ந்த ரோபோட்களை வழங்கியதில் உலகில் மிகப்பெரியதாக நிறுவப்பட்ட அடித்தளங்களில் ஒன்றாக உள்ளது, மேலும் பயன்பாட்டுக் கருவி, ரோபோட் மென்பொருள், மேற்பரப்பு கருவி, மட்டு உற்பத்தி மின்கலங்கள் மற்றும் சேவைகளையும் இது வழங்குகிறது. ABB இன் ரோபோட்டுகளானது உருக்கி இணைத்தல், கூட்டுதல், வண்ணந்தீட்டுதல் மற்றும் நிறைவுசெய்தல், ஊடு செலுத்துதல், அடுக்குதல், குண்டுக் கட்டியாக்குதல், பொருள்களைக் கையாளுதல் மற்றும் இயந்திரப் பாதுகாப்பு போன்ற பலவகைப்பட்ட வேலைகளை செய்வதற்கு கிடைக்கின்றன. தானியங்கி, பிளாஸ்டிக்குகள், உலோகக் கட்டுமானம், வார்ப்பகம், சிப்பமிடுதல், பொருள்களைக் கையாளுதல் மற்றும் உணவு & பானத் தொழில்துறைகள் போன்றவைகளை அடிப்படை சந்தைகளாகக் கொண்டுள்ளன. 2006 ஆம் ஆண்டில் ABB இன் உலகளாவிய ரோபோவியல் தலைமையகங்களானது சாங்காய், சீனா போன்ற நாடுகளுக்கு மாற்றப்பட்டது.
மற்ற துறைகளில் செயல்பாடு
இந்நிறுவனத்தின் கட்டட அமைப்புகளானது இன்னும் சிறிதளவு நாடுகளில் இயங்கி வருகிறது. உட்புறக் காற்றுத் தரம், கட்டடத் தன்னியக்கமாக்கல் போன்ற கட்டட வசதிகளுக்கான சேவைகளை இது வழங்குகிறது, மேலும் ஆற்றல் விநியோகம் மற்றும் நிர்வாகத்தையும் வழங்குகிறது. UK இல், உருவாக்குனர்கள், கவுன்சில்கள் மற்றும் பிறர்களுக்கான நெடுஞ்சாலை / தெரு / பொது இடத்திற்கன ஒளி அமைப்புகளை ABB வழங்குகிறது, மேலும் பொருத்தவும் செய்கிறது. ஆஸ்திரேலியாவில், நாட்டின் செப்புக்கம்பி தொலைபேசி இணைப்புகள் (டெல்ஸ்ட்ரா உரிமையாகக் கொண்டுள்ளது) நெட்வொர்க் அல்லது 'உள்ளூர் சுருக்கு' போன்றவற்றை நிறுவி பராமரிக்கும் முக்கியப் பங்கை ABB செய்கிறது.
வரலாறு
சுவீடிய மற்றும் சுவிஸ் கூட்டு நிறுவனங்களான ASEA மற்றும் BBC பிரவுன் பொவெரி (பிரவுன், பொவெரி & சீய்) இரண்டின் சேர்க்கையில் இருந்து, 1988 ஆம் ஆண்டு ABB உருவானது, 1967 ஆம் ஆண்டு நடந்த [[:de:Maschinenfabrik Oerlikon|மாஸ்செனின்ஃபாப்ரிக் ஓயிர்லிகோனில் இரண்டாவதாக குறிப்பிட்ட நிறுவனம் அழிந்தது. 1996 வரை அந்நிறுவனத்தை நடத்தி வந்த ASEA வின் முன்னாள் CEOவான பெர்சி பார்னேவிக் இந்த சேர்க்கை நிகழ்ந்த நேரத்தில் CEOவாகப் பொறுப்பேற்றார்.
ABB இன் வரலாறானது 19வது நூற்றாண்டுக்கு பின்னோக்கி செல்கிறது. 1883 ஆம் ஆண்டு ASEA கூட்டுநிறுவனமாக ஆக்கப்பட்டது, மேலும் 1891 ஆம் ஆண்டு பிரவுன், பொவெரி & சீய் (BBC) உருவாக்கப்பட்டது.
1990 ஆம் ஆண்டுகளின் முற்பகுதியில், ஸ்டம்ஃபோர்டு மற்றும் நோர்வால்க், கனைக்டிகட்டைத் தலைமையிடமாகக் கொண்ட கம்பசன் எஞ்சினியரிங்கை (C-E) ABB விலைக்கு வாங்கியது, இது வட அமெரிக்க சந்தையை உடைப்பதற்கு வளமையிலுள்ள புதைப்படிமம் எரிபொருள் ஆற்றல் மற்றும் அணு ஆற்றலை உற்பத்தி செய்து கொண்டிருந்த முன்னணி U.S. நிறுவனம் ஆகும். அதன் விரிவுபடுத்தும் திட்டங்களைத் தொடர்ந்து, 1997 ஆம் ஆண்டு ELSAG BAILEY ஐ ABB விலைக்கு வாங்கியது, பெயிலே கன்ட்ரோல்ஸ், ஹர்ட்மன் & புரோன் மற்றும் பிஸ்செர் & போர்டர் ஆகியவை இதனுடன் உள்ளடங்கியிருந்தன. இன்றைய தேதிவரை ABB இன் வரலாற்றில் இது மிகப்பெரிய கையகப்படுத்துதல் ஆகும்.
1997 ஆம் ஆண்டில் ரோல்ஸ்-ராய்ஸிடம் இருந்து இண்டர்நேசனல் கம்பசன் லிமிட்டடை ABB வாங்கியது.
1995 ஆம் ஆண்டு அமெரிக்கா, ஜப்பான், தென் கொரியா மற்றும் ஐரோப்பிய ஒன்றியம் போன்ற அரசாங்கங்கள் மூலமாக உருவாக்கப்பட்ட கூட்டமைவான கொரியன் பெனின்சுலா எனர்ஜி டெவலப்மென்ட் ஆர்கனைசேசனுடன் (KEDO) கூடிய ஒப்பந்தத்தின் கீழ் இரு வட கொரியா அணு உற்பத்தி நிலையங்களுக்கும் கருவிகளை விநியோகிப்பது, சேவைகளை செய்வதற்குண்டான ஒரு ஒப்பந்தத்தில் 2000 ஆம் ஆண்டில் ABB கையெழுத்திட்டது. மேலும் 2000 ஆம் ஆண்டில், ABB-ஆல்ஸ்டோம் பவர் என்ற கூட்டு வினையை சட்டப்படி ABB கலைத்தது, மேலும் ஆல்ஸ்டோம் பவருக்கு வளமையிலுள்ள ஆற்றல் உற்பத்தி அமைப்புகள் மற்றும் தடுப்புப் பெயர்ச்சியில் அதற்கு இருந்த பங்கை விற்றது. ABB இன் அணுக்கருத் தொழிலானது BNFLக்கு விற்கப்பட்டு வெஸ்டிங்ஹவுஸ் எலக்ட்ரிக் நிறுவனத்துடன் சேர்க்கப்பட்டது.
2002 ஆம் ஆண்டில், நிறுவனத்தின் தலைமை செயற்குழு அதிகாரியான லிண்டலிடம் அவரது பணி ஓய்வூதியமான $50 மில்லியனில் ஒரு குறிப்பிட்டத் தொகையை மீண்டும் நிறுவனத்திற்கு அளிக்க ABB கோரியது, இத்தொகை மிகவும் அதிகமாக இருப்பதாக இந்நிறுவனத்தின் வாரியம் நினைத்தால் இவ்வாறு கோரினர். மேலும் முன்னாள் தலைவர் பெர்சி பார்னெவ்க்கிடம் அவரது ஓய்வூதியத் தொகையான $87 மில்லியனில் ஒரு பகுதியை நிறுவனத்திற்கு திரும்ப அளிக்கும்படி ABB கோரியது. 2001 ஆம் ஆண்டில் ABB $691 மில்லியன் நிகர இழப்பை சந்தித்த நேரத்தில் ஓய்வூதியங்களின் அளவை பகிங்கரப்படுத்தியது, சுவிச்சர்லாந்து மற்றும் சுவீடனில் தலைப்புச்செய்திகளாக மாறின, மேலும் கடுமையான விமர்சனங்களையும் சந்தித்தன.
2001 ஆம் ஆண்டில் நியூயார்க் பங்குசந்தையில் ABB சட்டரீதியாக சேர்க்கப்பட்டது. மேலும் அந்த ஆண்டில், டோ ஜோன்ஸ் கூட்டுநிறுவன சொத்து வரிசை யில் அதன் வரிசையில் மூன்றாவது ஆண்டாக ABB முதல் இடத்திற்கு தரவரிசையிடப்பட்டது.
நிறுவனத்தின் அடிப்படைத் தொழிலான ஆற்றல் மற்றும் தன்னியக்கமாக்கல் தொழில்நுட்பங்களில் அதன் கவனம் காரணமாக, 2005 ஆம் ஆண்டு ABB அங்கீகாரம் பெற்றது. இந்த அங்கீகாரமானது, ஐந்து தொழில் துறைகளான (அலகுகள்) ஆற்றல் உற்பத்திகள், ஆற்றல் அமைப்புகள், தன்னியக்கமாக்கல் உற்பத்திகள், செயல்முறை தன்னியக்கமாக்கல் மற்றும் ரோபோவியல் ஆகியவற்றை உள்ளடக்கிய ABB இன் தற்போதைய அமைப்புமுறையை உருவாக்கியது.
ABB இன் U.S. துணை நிறுவனங்களான பம்பியூசன் எஞ்சினியரிங் மற்றும் லும்மாஸ் குளோபல் ஆகியவற்றிற்கு எதிராக தொடுக்கப்பட்ட வழக்கிற்கு அதன் அஸ்பெஸ்டாசிஸ் பொறுப்புடைமையை முடிவுக்கு கொண்டு வந்ததன் மூலமாக 2006 ஆம் ஆண்டில், ABB அதன் நிதிசார்ந்த ஆரோக்கியத்தை மீண்டும் பெற்றது. ஆகஸ்ட் 2007 ஆம் ஆண்டில், CB&Iக்கு லும்மாஸ் குளோபல் விற்கப்பட்டது.
2009 ஆம் ஆண்டில், வளர்ந்து வரும் வாய்ப்புகளை அதிகரிப்பதற்கு தன்னியக்கமாக்கல் பிரிவுகளை ABB திருத்தியமைத்தது. நிலைமாற்றத்தின் விளைவுகள் பின்வருமாறு:
ஜனவரி 1, 2010 அன்று, தற்போதைய தொழில் அலகுகளான தன்னியக்கமாக்கல் உற்பத்திகள் மற்றும் ரோபோவியல் பிரிவுகளானது இரண்டு புதிய பிரிவுகளாக மீண்டும் அமைக்கப்பட்டது, அவை – தனித்தியங்கும் தன்னியக்கமாக்கல் மற்றும் இயக்கம், குறைந்த மின்னழுத்த உற்பத்திகள் ஆகியவனவாகும். செயல்முறை தன்னியக்கமாக்கல் பிரிவானது, தன்னியக்கமாக்கல் உற்பத்திகள் பிரிவில் இருந்து அளவுக்கருவி மயமாக்கல் தொழிலை சேர்த்த்து தவிர வேறு எந்த மாறுதல்களும் செய்யப்படாமல் இயங்கியது.
புதிய பிரிவுகளானது பின்வருவனவற்றை உள்ளடக்கியிருந்தது:
தலைமையின் வரலாறு
ஜூலை 17, 2008 அன்று, ABB லிமிட்டடின் வாரிய இயக்குனர்கள் ஜோசப் ஹோகனை ABB அமைப்பின் தலைமை செயற்குழு அலுவலராக செப்டம்பர் முதல் நியமித்துள்ளதாக அறிவித்தனர். ஹோகன், GE ஹெல்த்கேரின் முன்னாள் தலைவர் ஆவார். ஹோகன், ஜெனிவா கல்லூரியில் இருந்து தொழில் நிர்வாகத்தில் இளங்கலை அறிவியல் பட்டத்தையும், ராபர்ட் மோரிஸ் பல்கலைக்கழகத்தில் இருந்து MBA பட்டமும் பெற்றுள்ளார், இந்த இரண்டுமே பென்சில்வேனியாவில் அமைந்துள்ளது.
முன்னாள் CEOக்கள்:
ஹபெர்டஸ் வோன் குருன்பெர்க்கின் மூலமாக வாரியத்தின் இயக்குனர்கள் பணியமர்த்தப்பட்டனர். 2002 ஆம் ஆண்டு வரை வாரியத்தின் தலைவராக இருந்த ஜர்கென் டோர்மனின் பணி ஓய்வைத் தொடர்ந்து, மே 2007 ஆம் ஆண்டில் அவர் பதவியேற்றார்.
முன்னாள் வாரிய உறுப்பினர்கள்:
முதன்மை முதலீட்டாளர்கள்
ABB இன் பகுதி பங்குதாரர்கள் சுவீடனில் தங்கியுள்ளனர். வாலென்பெர்க் பேமிலி மூலமாக கட்டுப்படுத்தப்படும் முதலீட்டு நிறுவனமான இன்வெஸ்டர் AB இந்நிறுவனத்தின் மிகப்பெரிய ஒற்றைப் பங்கைக் கொண்டுள்ளது, அந்த முதலீட்டு நிறுவனம் 7.3% பங்கைக் கொண்டுள்ளது.
புற இணைப்புகள்
பகுப்பு:சுவீடன் நிறுவனங்கள் பகுப்பு:சுவிட்சர்லாந்து நிறுவனங்கள் பகுப்பு:நியூயார்க் பங்குச் சந்தையில் பட்டியலிடப்பட்ட நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள் பகுப்பு:கூகுள் தமிழாக்கம்-நிறுவனங்கள்
எம். எம். லாரன்சு
'''எம். எம். லாரன்சு''' ஒரு இந்திய அரசியல்வாதியும், மற்றும் இந்தியப் பொதுவுடமைக் கட்சியின் (மார்க்சிஸ்ட்) உறுப்பினரும் ஆவார்.
லாரன்சுஸ 1998 வரை கட்சியின் மத்திய குழுவின் உறுப்பினராக பணியாற்றினார். கேரளாவில் இடது ஜனநாயக முன்னணியின் குழுத்தலைவராக இருந்தார். 1980 முதல் 1984 வரை இடுக்கி தொகுதியில் நாடாளுமன்ற உறுப்பினராக பணியாற்றினார்.
குறிப்புகள்
பகுப்பு:7வது மக்களவை உறுப்பினர்கள் பகுப்பு:இந்திய அரசியல்வாதிகள்
எருமியாம்பட்டி
அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'19.6"N 78°26'19.7"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 498 குடும்பங்களும் 1925 மக்களும் வசிக்கின்றனர். இதில் 959 ஆண்களும் 966 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஆசா பட்டர்பீல்ட்
ஆசா மேக்ஸ்வெல் தார்ன்டன் பார் பட்டர்பீல்ட் (பிறப்பு: 1997 ஏப்ரல் 1) ஒரு ஆங்கில திரைப்பட நடிகர் ஆவார். இவர் The Boy in the Striped Pyjamas, ஹூகோ, எண்டர்ஸ் கேம் போன்ற திரைப்படங்களில் நடித்ததன் மூலம் பரிசியமான நடிகர் ஆனார். இவர் லண்டனில் பிறந்தார்.
வெளி இணைப்புகள்
பகுப்பு:1997 பிறப்புகள் பகுப்பு:வாழும் நபர்கள்
புலியொரு காலமும் பணியாது
பாடல் வரிகள்
புலியொரு காலமும் பணியாது -எந்த
படைவந்த போதிலும் சலியாது
திசைமாறிடுமோ ஒளிரும் சூரியன்
அலையாதிடுமோ கிடையாது -எங்கள்
நிலைமாறிடுமோ நடவாது
எல்லை தாண்டி வந்து உருவாகும் -பகை
எம்மை ஆளவென்று சதிபோடும்
முள்ளை மலரென்று கதைபேசும் -சில
மந்திகள் கொடிதாவும்
கொட்டிலுக்கு கூரையில்லை
கொண்டுவந்த தேதுமில்லை
கட்டுதற்கு ஆடையில்லை
குட்டநின்று வாழ்வதில்லை வாவா
பகைவந்து பிடித்தது சுடுகாடு -அதைப்
பறிப்போம் திடமாய் நடைபோடு
மறுபடி செய்வோம் பூக்காடு -வெள்ளி
மலந்திடும் கூத்தாடு
ஆறுதற்கு நேரமில்லை
ஓருயிர்தான் யாவருக்கும்
வாவா... -இனி
சாவதேனும் ஓய்வதில்லை வாவா
கண்ணில் பாய்கிறது நீரோட்டம் -தமிழ்
களத்தில் கயவரது தேரோட்டம்
மண்ணில் நடத்துறோம் போராட்டம் -புலி
மறுபடி கொடியேற்றும்
பள்ளியில்லை தேதியில்லை
சொல்லியள யாருமில்லை
உள்ளமின்றி மிச்சம் இல்லை
உயிர்துறக்க அச்சம் இல்லை
வாவா... -எங்கள்
ஊர்பிடித்துச் செல்வதற்கு வாவா
பகுப்பு:ஈழப் போராட்டப் பாடல்கள்
சிக்காசோ
'''
சிக்காசோ ஐக்கிய அமெரிக்காவில் வாழும் தொல்குடி அமெரிக்க இனக்குழுவினர் ஆவர். இவர்கள் முன்னர் அலபாமாவின், ஹண்ட்ஸ்வில் பகுதிக்கு மேற்கில் மிசிசிப்பி, தென்னசிப் பகுதிகளில் அமைந்திருந்த தென்னசி ஆற்றோரம் வாழ்ந்து வந்தனர். ஐரோப்பியர் வருகைக்கு முன்னர் இவர்கள் அங்கிருந்து கிழக்காகச் சென்று, மிசிசிப்பி ஆற்றின் கிழக்குப் பகுதியில் குடியேறினர். சிக்சோக்கள், முதல் ஐரோப்பியர் வருகையில் இருந்து பலவந்தமாக ஒக்லஹோமாவுக்குத் துரத்தப்படும் வரை வடகிழக்கு மிசிசிப்பியில் வாழ்ந்து வந்ததாகவே எல்லா வரலாற்றுப் பதிவுகளும் குறிப்பிடுகின்றன. இவர்கள், சிக்காசோ மொழி போன்ற ஒரு மொழியைப் பேசும் சொக்ட்டோக்களுக்கு உறவுடையவர்கள். இவ்விரு மொழிகளும் சேர்ந்து முஸ்கோஜிய மொழிகளின் மேற்குக் குழுவை உருவாக்குகின்றன.
சிக்காசோக்கள் இரண்டு பிரிவினராக உள்ளனர். இப்பிரிவுகள், இம்ப்சக்தயா, இஞ்சுத்வாலிப்பா என்பனவாகும். இந்தியர் அகற்றல் சட்டத்தின் அடிப்படையில் ஒக்லஹோமாவுக்கு அகற்றப்பட்ட ஐந்து நாகரிகமுற்ற பழங்குடிகளுள் இக் குழுவினரும் அடங்குவர். இவ்வினக்குழுவினர் அரசினால் ஏற்றுக்கொள்ளப்பட்ட தேசிய இனங்களுள் 13 ஆவது பெரிய பழங்குடியாகும்.
பகுப்பு:அமெரிக்க இனக்குழுக்கள்
பவேரிய மொழி
பவேரிய மொழி என்பது இந்தோ ஐரோப்பிய மொழிகளின் கீழ்வரும் செருமானிய மொழிக்குடும்பத்தை சேர்ந்த ஒரு மொழி ஆகும். இம்மொழி இத்தாலி, செருமனி, பவேரியா போன்ற நாடுகளில் பேசப்படுகிறது. இம்மொழி ஏறத்தாழ பன்னிரண்டு மில்லியன் மக்களால் பேசப்படுகிறது.
ஆங்கிலேய பவுட்டர்
இங்கிலீஷ் பவுட்டர் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை சார்லஸ் டார்வினின் "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்"(1868) என்ற புத்தகத்தில் குறிப்பிடப்பட்டுள்ளன.
வரலாறு
வில்லியம் பேர்ண்ஹார்ட் டாகெட்மெயர் கூற்றுப்படி இவ்வினமானது டச்சு கிராபர், உப்புலோப்பர் மற்று பாரிசிய பவுட்டர் இனங்களை கலப்பினம் செய்ததன் மூலம் உருவானது. இவ்வினங்கள் ஒவ்வொன்றும் 17ம் நூற்றாண்டு முதலே பதிவு செய்யப்பட்டுள்ளன. எனினும் ஜான் மூர் என்பவர் இவை கிராப்பர் மற்றும் ஹார்ஸ்மென் (18ம் நூற்றண்டு இனங்கள்) இனங்களிலிருந்து தோன்றியதாகக் குறிப்பிடுகிறார். Historically, the English Pouter was also called the Pouting Horseman, due to the links with the Horseman breed. நவீனகால கிராப்பர் வகையான நார்விச் கிராப்பர் போன்றவை இங்கிலீஷ் பவுட்டரிலிருந்து தோன்றின.
சார்லஸ் டார்வின் இவ்வினத்தை பழக்கப்படுத்தப்பட்ட புறாக்களிலேயே தனித்தன்மை வாய்ந்ததாகக் கூறியுள்ளார்.
மேற்கோள்கள்
பகுப்பு:புறாக்கள்
செங்கல்பட்டி
செங்கல்பட்டி (Sengalpatti) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சந்திரபட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 11 கிலோமீட்டர் தொலைவிலும் மாநிலத் தலைநகரான சென்னையில் இருந்து 253 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 90, மொத்த மக்கள் தொகை 												317, இதில் 161 ஆண்களும், 156 பெண்களும் அடங்குவர். கல்வியறிவு பெற்றவர்கள் விகிதம் 	53.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
முகூர்த்தக்கால் நடுதல்
திருமண வீடுகளில் முகூர்த்தக்கால் நடுதல் அல்லது பந்தக்கால் நடுதல் என்பது சுபகாரியத்தின் தொடக்கத்தைக் குறிக்கிறது. திருமண வீடுகளில், திருமணம் நடப்பதற்கு ஐந்து நாட்களுக்கு முன்னர் சுபகூர்த்த நாளில், சுபமுகூர்த்தம் நேரத்தில் முகூர்த்தக்கால் நடப்படுகிறது. நடைபெறப்போகும் திருமணம் இறை அருளாசியோடு மணமக்கள் இன்புற்று மகிழ்ச்சியாக வாழவேண்டும் என்பதைக் குறிக்கவே பந்தக்கால் அல்லது முகூர்த்தக்கால் நடப்படுகிறது.
மணப்பந்தலின் ஒரு கால்தான் முகூர்த்தக் கால் ஆகும். திருமணத்தின் போது மணமகன் மற்றும் மணமகள் இல்லங்களிலும், திருமணம் செய்யும் இடத்திலும் வடகிழக்கு திசையில் முகூர்த்தக் கால் நடுவது மரபாக இருந்து வருகிறது. மூங்கில் அல்லது பால் ஊறும் மரக் கிளைகளை மணமகன் மற்றும் மணப்பெண் இவர்களுக்கு மிக நெருக்கமான உறவினர்கள் சேர்ந்து இவர்களின் வீடுகளில் இடப்படும் மணப்பந்தலுக்கான முகூர்த்தக் காலாக நடுவார்கள். மூங்கிலும், பால் ஊறும் மரமும் தழைத்துச் செழிப்பது போல் மணமக்களின் வாழ்வும் செழிக்கும் என்ற நம்பிக்கை குறித்த சடங்காகும்.
முகூர்த்தக்கால் நடும் முறை
வீட்டுத் திருமணத்தின் போது வடகிழக்கு திசையான ஈசான்ய மூலையில் முகூர்த்தக்கால் அல்லது பந்தக்கால் நடப்படும். முகூர்த்தக்கால் நடுவதற்கு மூங்கிலை சுத்தம் செய்து மஞ்சள், குங்குமம் பூசி, அதன் உச்சியில் பூக்கள் சுற்றி அலங்கரித்து வீட்டின் வடகிழக்கு திசையில் நடப்படுகிறது.
மேற்கோள்கள்
பகுப்பு:தமிழர் சடங்குகள் பகுப்பு:இந்து சமய திருமணச் சடங்குகள்
சென்னை நூலகம்
சென்னை நூலகம்.காம் (chennailibrary.com) என்பது தமிழ் நூல்களை வழங்கும் தமிழ் இணையத்தளம் ஆகும். 2006 ஆம் ஆண்டு செப்டம்பர் மாதம் துவங்கப்பட்ட இந்த இணையத்தளம், தமிழ் இலக்கியங்கள் பலவற்றை ஒருங்குறியில் வாசிக்க வழங்குகின்றது.
பத்துப்பாட்டு, எட்டுத்தொகை, பதினெண் கீழ்க்கணக்கு முதலான பழந்தமிழ் நூல்கள் முதல் புதுமைப்பித்தன், கல்கி, ந. பிச்சமூர்த்தி, அறிஞர் அண்ணா போன்ற அண்மைக்கால எழுத்தாளர்களின் நூற்கள் வரையாகப் பரந்தளவிலான நூல்கள் இவ்விணையத்தளத்தில் வெளியிடப்படுகின்றன. இத்தளத்தில் பழந்தமிழ் இலக்கியங்களும், நாட்டுடைமை ஆக்கப்பட்ட தமிழ் படைப்பாளிகளின் நூல்களும் உள்ளன.
இத்தளம் செப்டம்பர், 15, 2006ல் தொடங்கப்பட்டது. இதனைத் தொடங்கி நடத்தி வருபவர் கோ. சந்திரசேகரன். இத்தளம் அரசு ஆதரவு பெற்றதல்ல. சந்திரசேகரனின் தனிபட்ட முயற்சியால் உருவானது. இத்தளம் கௌதம் இணைய சேவைகள் (Gowtham Web Services) நிறுவனத்தின் கீழ் உள்ள இணையதளங்களில் ஒன்றாகும். இத்தளம் இந்நிறுவனத்தின் இரண்டாவது தளமாகும். முதல் தளமான சென்னைநெட்வொர்க்.காம் 2001ஆம் ஆண்டு முதல் இயங்கி வருகிறது. சென்னைநூலகம்.காம் இணையதளம் ஆரம்பிக்கும் முன்னர் வரை தமிழ் நூல்கள் சென்னைநெட்வொர்க்.காம் இணையதளத்தில் தான் வெளியிடப்பட்டு வந்தன.
வெளி இணைப்புகள்
பகுப்பு:தமிழ் எண்ணிம நூலகங்கள்
புருன்னர் பவுட்டர்
புருன்னர் பவுட்டர் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவ்வினம் மிகவும் பிரபலமான  ஊதுகுழல்  இனங்களுள் ஒன்றாகும்.
மேற்கோள்கள்
பகுப்பு:புறாக்கள்
விக்ரம் அட்ரி
விக்ரம் அட்ரி (Vikram Atri, பிறப்பு: மார்ச்சு 9 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 2002-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
விக்ரம் அட்ரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 30 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள்
மேலாதனூர் ஊராட்சி, கடலூர்
மேலாதனூர் ஊராட்சி (Melathanur Gram Panchayat), தமிழ்நாட்டின் கடலூர் மாவட்டத்தில் உள்ள மங்கலூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 908 ஆகும். இவர்களில் பெண்கள் 467 பேரும் ஆண்கள் 441 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எம். ஜி. குலாம் காதர் சாகிப்
'''எம்.ஜி. குலாம் காதர் சாகிப் திருப்பூரின் முக்கிய தொழிலாக இன்று விளங்கும் பனியன் மற்றும் பின்னலாடைத் தொழிலின் தந்தை''' என அழைக்கப்படுகின்றார்.
திருப்பூர் முன்சீப் நீதிமன்றத்தில் எழுத்தராகப் பணிபுரிந்து வந்த முகம்மது கவுஸ் அவர்களின் புதல்வர்கள் குலாம் காதர் மற்றும் அப்துல் சத்தார் ஆகியோர் தாங்கள் நடத்தி வந்த சினிமா தொழில் தொடர்பாக இயந்திரங்கள் வாங்க கொல்கத்தா நகருக்குச் சென்றிருந்தபோது, அங்கு ஒரு வீட்டில் கையால் இயக்கக்கூடிய பின்னல் பொறியில் பனியன் நூற்பதைக் கண்டார். அதில் அவருக்கு ஏற்பட்ட ஆர்வத்தின் காரணமாக சினிமா இயந்திரத்திற்க்கு பதில் பின்னலாடை இயந்திரத்தினை திருப்பூருக்கு வாங்கி வந்தார்.
குடும்பத்தினரின் எதிர்ப்புகளை எல்லாம் மீறி தன்னுடைய சகோதரர் சத்தார் சாகிப்பையும் பங்குதாரராக இணைத்துக்கொண்டு திருப்பூரின் காதர்பேட்டை பகுதியில் பேபி நிட்டிங் இண்டஸ்ட்ரீஸ் என்ற பெயரில் தென்னிந்தியாவின் முதல் பனியன் தொழிற்சாலையை உருவாக்கினார்.
மறைவு
1960 ஆம் ஆண்டு குலாம் காதர் உடல்நலம் பாதிக்கப்பட்டு வேலூர் சிஎம்சி மருத்துவமனையில் சிகிச்சைபெற்றுவந்த இவர், சிகிச்சை பலனின்றி 1979 ஆம் ஆண்டு காலமானார்.
வெளி இணைப்புகள்
பகுப்பு:தமிழகத் தொழிலதிபர்கள் பகுப்பு:திருப்பூர் மாவட்ட நபர்கள் பகுப்பு:இந்திய முஸ்லிம்கள் பகுப்பு:1979 இறப்புகள்
கால்குலேட்டர் (விண்டோசு)
வரலாறு
பின்னர், விண்டோசு 2000இல் இலக்கங்களைக் குழுவாக்கும் முறை அறிமுகப்படுத்தப்பட்டது.
விண்டோசு 7
அத்துடன், நிரலாக்குநரைத் தவிர்ந்த எந்தவொரு எந்தவொரு முறையிலும் கணித்தல் வரலாற்றைப் பார்க்கக்கூடியதாகவுள்ளது. மேலும் பல்தொடுகை முறையையும் விண்டோசு 7இலிருந்து கால்குலேட்டர் ஏற்கின்றது. இக்கால்குலேட்டரில் நிலையான முறையானது எளிய கணிப்பானைப் போல் 6 * 4 + 12 / 4 - 4 * 5 என்று உள்ளிட்டால் 25 என்னும் பெறுமானத்தையே வருவிளைவாகத் தருகின்றது. ஆனால், அறிவியலியல் முறையோ அறிவியலியற்கணிப்பானைப் போன்று, 6 * 4 + 12 / 4 - 4 * 5 என்று உள்ளிட்டால் 7 என்னும் பெறுமானத்தையே வருவிளைவாகத் தருகின்றது.
உளுந்தை ஊராட்சி, திருவண்ணாமலை
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேரியம் குளோரைடு
பேரியம் குளோரைடு (Barium Chloride) BaCl2 என்ற மூலக்கூறு வாய்ப்பாட்டை உடைய ஒரு கனிமச் சேர்மம் ஆகும். இது ஒரு மிகவும் பொதுவான நீரில் கரையக்கூடிய பேரியத்தின் உப்பாகும். மற்ற பேரியம் உப்புக்களைப் போல, இதுவும் நச்சுத்தன்மை வாய்ந்ததாகும். எரியும் போது மஞ்சள் கலந்த பச்சை நிறத்தைச் சுடருக்குத் தருகிறது. இது நீர் உறிஞ்சும் தன்மை கொண்டதாகும்.
அமைப்பு மற்றும் பண்புகள்
BaCl2 இரண்டு வடிவங்களில் படிகமாகிறது(பல் உருவ அமைப்புகள்). ஒரு வடிவமானது, கன சதுர படிக புளோரைட்டு (CaF2) வடிவ அமைப்பைக் கொண்டுள்ளது. மற்றொன்று செஞ்சாய்சதுர படிக வடிவ கோட்டுனைட்டு (PbCl2) வடிவம் ஆகும். இரண்டு பல் உருவஅமைப்புகளுமே பெரிய Ba2+ அயனிக்கு, ஆறை விடப்பெரிய அணைவு எண்ணையே தருகின்றன. புளோரைட்டு வடிவத்தில் Ba2+ அயனியின் அணைவு எண் 8 ஆகவும் கோட்டுனைட் (காரீய (II) குளோரைடு என்ற கனிமத்தின் வடிவத்தையொத்த) என்ற வடிவத்தில் அணைவு எண் 9 ஆகவும் காணப்படுகிறது. BaCl2 இன் கோட்டுனைட்டு வடிவத்தின் மீது 7–10 கிகாபாசுகல் அளவிற்கு அழுத்தத்திற்குட்படுத்தும் போது அது இன்னொரு மூன்றாவது வடிவத்திற்கு ஒற்றைச்சாய்வு படிக வடிவத்திற்கு (கோட்டுனைட்டின் தொடர் நிலை) மாறுகிறது. இந்த வடிவத்தில் Ba2+ இன் அணைவு எண்ணானது 9 இலிருந்து 10 ஆக உயர்கிறது.
நீரிய கரைசல்களில் BaCl2 ஒரு எளிய உப்பைப் போலவே இருக்கிறது. நீரில் இது ஒரு 1:2 மின்பகுளியாகவும் இதன் கரைசலானது நடுநிலையான காரகாடித்தன்மைச் சுட்டெண் மதிப்பையும் கொண்டுள்ளது.
இதன் கரைசல் சல்பேட்டு அயனியுடன் வினைபடும் போது ஒரு அடர் வெண்மையான பேரியம் சல்பேட்டு வீழ்படிவைத் தருகிறது:
ஆக்சலேட்டும் இதே போன்றதொரு வினையைத் தருகிறது:
இது சோடியம் ஐதராக்சைடுடன் வினைபுரியும் போது மிதமான அளவில் நீரில் கரையக்கூடிய டைஐதராக்சைடைத் தருகிறது.
தயாரிப்பு
பேரியம் குளோரைடானது பேரியம் ஐதராக்சைடு அல்லது இயற்கையில் கிடைக்கக்கூடிய கனிமமான விதரைட்டுடன் சேர்ந்த பேரியம் கார்பனேட்டிலிருந்து தயாரிக்கப்படுகிறது. இந்த எளிய அடிப்படை உப்புக்கள் ஐதரோகுளோரிக் அமிலத்துடன் வினைபுரிந்து நீரேற்றப்பட்ட பேரியம் குளோரைடினைத் தருகிறது. தொழில்முறை தயாரிப்பில் பேரைட்டிலிருந்து (பேரியம் சல்பேட்டு) பெறப்படக்கூடிய இரண்டு படிநிலைகளைக் கொண்ட செயல்முறையானது பயன்படுத்தப்படுகிறது: இந்த முதல் படிநிலையானது நிகழ்வதற்கு அதிக வெப்பநிலை தேவைப்படுகிறது. இரண்டாவது படிநிலையில், வினைபடுபொருட்களின் உருகுதல் நிகழ்த்தப்பட வேண்டியுள்ளது. BaCl2 ஆனது நீருடனான கலவையிலிருந்து வடித்தெடுக்கப்படலாம். பேரியம் குளோரைடின் நீரிய கரைசல்களிலிருந்து, டைஐதரேட்டானது வெண்ணிறப்படிகங்களாக படிகமாக்கப்படலாம்: BaCl2•2H2O
பயன்கள்
விலைமலிவான பேரியத்தின் கரையக்கூடிய உப்பாக இருப்பதால், பேரியம் குளோரைடு ஆய்வகத்தில் மிக விரிவான பயன்பாட்டைக் கொண்டுள்ளது. இது சல்பேட்டு அயனிக்கான பண்பறி பகுப்பாய்வில் மிக முக்கியமான சோதனையாக உள்ளது. தொழிற்துறையில், பேரியம் குளோரைடானது எரிகுளோரின் உலைகளில் உப்புக்கரைசலைத் துாய்மைப்படுத்துவதில் முக்கியமாகப் பயன்படுத்ததப்படுகிறது. மேலும், வெப்பத்தால் பண்படுத்தப்படும் உப்புக்களின் தயாரிப்பு எஃகு வார்ப்புகளை கடினப்படுத்தும் செயல்முறைகள், நிறமிப்பொருட்களின் தயாரிப்பு மற்றும் இதர பேரியம் உப்புக்களின் தயாரிப்பு ஆகியவற்றில் பயன்படுகிறது. BaCl2 பட்டாசுத்தொழிலில் பிரகாசமான பச்சை நிறத்தைத் தருவதற்கு பயன்படுகிறது. இதன் நச்சுத்தன்மையின் காரணமாக பயன்பாடுகளின் அளவானது ஒரு எல்லைக்குட்பட்டதாக அமைகிறது.
பாதுகாப்பு
பேரியம் குளோரைடு, இதர நீரில் கரையக்கூடிய பேரியம் உப்புக்களுடன் சேர்த்து மிகுந்த நச்சுத்தன்மை உள்ளதாகும். சோடியம் சல்பேட்டு மற்றும் மக்னீசியம் சல்பேட்டு ஆகியவை பேரியம் குளோரைடுடன் வினைபுரிந்து நீரில் கரையாத பேரியம் சல்பேட்டைத் (BaSO4) தருவதாலும், அத்தகைய பேரியம் சல்பேட்டு தனது கரையாத தன்மையால் ஒப்பீட்டு நிலையில் குறைவான நச்சுத்தன்மையற்றதாக உள்ளதாலும், மிகச்சிறந்த எதிர் மருந்துகளாக உள்ளன.
வெளி இணைப்புகள்
பகுப்பு:குளோரைடுகள் பகுப்பு:உலோக ஆலைடுகள் பகுப்பு:பேரியம் சேர்மங்கள் பகுப்பு:கனிம வேதியியல் சேர்மங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சர்வ மித்ரா சிக்ரி
சர்வ மித்ரா சிக்ரி (Sarv Mittra Sikri) (26 ஏப்ரல் 1908 – 24 செப்டம்பர் 1992) என்பவர் இந்தியாவின் உச்ச நீதிமன்றத்தின் 13வது தலைமை நீதிபதியாக 22 ஜனவரி 1971 முதல் 25 ஏப்ரல் 1973 அன்று ஓய்வு பெறும் வரை பணியாற்றியவர் ஆவார்.
இவர் லாகூர் உயர் நீதிமன்றத்தில் வழக்கறிஞராக 1930-ல் தனது பணியினைத் தொடங்கினார். சுதந்திரத்திற்குப் பிறகு, இவர் 1949-ல் பஞ்சாபின் உதவி அரசு தலைமை வழக்கறிஞராக நியமிக்கப்பட்டார். 1951 முதல் 1964 வரை அரசு தலைமை வழக்கறிஞராகப் பணியாற்றினார்.
பிப்ரவரி 1964-ல், இவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். மேலும் சனவரி 1971-ல் இந்தியாவின் தலைமை நீதிபதியானார். வழக்கறிஞர் பதவியிலிருந்து நேரடியாக நியமனம் செய்யப்பட்ட உச்ச நீதிமன்றத்தின் முதல் நீதிபதியும், இந்தியாவின் முதல் தலைமை நீதிபதியும் இவரே ஆவார்.
கேசவாநந்த பாரதிக்கும் கேரள மாநிலத்திற்குமான வழக்கில் இவர் தலைமை நீதிபதியாக இருந்த காலத்தில் முக்கிய முடிவு எடுக்கப்பட்டது. இந்திய அரசியலமைப்புச் சட்டத்தின் அடிப்படைக் கட்டமைப்புக் கோட்பாட்டைக் கோடிட்டுக் காட்டிய பெருமைக்குரியவர் இவர் ஆவார்.
மேற்கோள்கள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:1992 இறப்புகள் பகுப்பு:1908 பிறப்புகள் பகுப்பு:இந்தியத் தலைமை நீதிபதிகள்
லால்சலாம்
இது வேணு நாகவல்லி இயக்கத்தில் உருவான மலையாள திரைப்படம். இதில் மோகன்லால், முரளி, ஜகதி ஸ்ரீகுமார், கீதா, ஊர்வசி ஆகியோர் முதன்மை வேடங்களில் நடித்துள்ளனர். சிறியான் கல்‌பகவாடி கதை எழுதியுள்ளார். வேணு நாகவல்லி திரைக்கதையையும் வசனத்தையும் எழுதியுள்ளார்.
இசை
ஓ. என். வி. குரூப் எழுதிய இதில் பாடல்களுக்கு ரவீந்திரன் இசையமைத்துள்ளார்.
வெளி இணைப்புகள்
பகுப்பு:1990 மலையாளத் திரைப்படங்கள்
ராய்டாக் ஆறு
ராய்டாக் ஆறு (Raidak Rive) பிரம்பபுத்திரா நதியின் கிளை ஆறு ஆகும். இது இந்தியா, பூட்டான் மற்றும் வங்காளதேசம் வழியாகச் செல்கிறது. இது இமயமலையில் உற்பத்தியாகிறது. இதன் இன்னொரு பெயர் வாங் சூ ஆகும். பூட்டனில் இது திம்பு சூ எனவும் அழைக்கப்படுகிறது. இது மேற்கு வங்காளத்தில் ஜால்பாய்குரி மற்றும் கூச் பேகர் மாவட்டம் வழியாக வங்காளதேசம் செல்கிறது. வங்காளதேசத்தில் குரிகிராம் மாவட்டதின் வழியாக செல்லும் இந்த ஆற்றை தூத்குமார் ஆறு என்று அழைக்கின்றனர். இந்த ஆறானது மொத்தம் 370 (230 மைல்கள்) கிலோமீட்டர் தூரம் ஓடுகின்றது.